932.100

Lescha per promover il svilup economic en il chantun Grischun (lescha davart il svilup economic, LSE)

dals 27-08-2015 (versiun dals 01-01-2021)

Il cussegl grond dal chantun Grischun1),

sa basond sin l'art. 84 da la constituziun chantunala2), suenter avair gì invista da la missiva da la regenza dals 12 da matg 20153),

concluda:

1. Disposiziuns generalas

Intent e finamiras

Art.  1 1 Il chantun promova il svilup economic sin ses territori, en spezial per:

a)

augmentar   la   cumpetitivitad   e   la   capacitad   d'innovaziun   dal   Grischun   sco plazza economica;

mantegnair u augmentar la creaziun da valurs en il chantun;

segirar las plazzas da lavur existentas e crear novas plazzas da lavur.

b)

c)

Princips da la promoziun

Art.  2 1 La promoziun è orientada a l'export e resguarda il svilup duraivel da l'economia publica e dal spazi economic tenor aspects economics, ecologics e socials.

2 Degns da vegnir promovids èn projects che han in niz per l'economia publica.

Instruments da promoziun

Art.  3 1 Per promover il svilup economic po il chantun conceder contribuziuns ed emprests, surpigliar   commembranzas   e   participaziuns,   realisar   atgnas   activitads,   surpigliar garanzias sco er acquistar e metter a disposiziun bains immobigliars.

1) PCG 2015/2016, 40 2) DG 110.100 3) pagina 43 * tabellas da las modificaziuns a la fin dal relasch

1

932.100

Contribuziuns ed emprests

Art.  4 1 Cun   resalva   da   disposiziuns   divergentas   importan   tenor   questa   lescha   las contribuziuns ed ils emprests maximalmain 25 pertschient dals custs imputabels.

2 Las limitas maximalas per contribuziuns e per emprests ch'èn fixadas en questa lescha pon vegnir augmentadas sin il dubel, sch'i sa tracta d'in project che:

a)

b)

ha in grond niz per l'economia publica; u pertutga   l'infrastructura   da   svilup   centrala   d'ina   vischnanca   u   d'in   territori surcommunal, gida cumprovadamain a mantegnair l'urbanisaziun decentrala u rinforza ils centers regiunals.

3 Contribuziuns ed emprests vegnan pajads sco finanziaziun unica da cumplettaziun, cun excepziun da tals tenor ils artitgels 13, 14, 15, 17, 24 e 25.

4 Emprests vegnan concedids per ina durada da maximalmain 15 onns.

Participaziuns e commembranzas

Art.  5 1 Il   chantun   po   surpigliar   participaziuns   e   commembranzas   tar   instituziuns   e   tar organisaziuns che megliereschan – tras lur activitad – las cundiziuns generalas per il svilup economic sin ses territori.

Atgnas activitads

Art.  6 1 Il   chantun   po   realisar   atgnas   activitads   sco   er   sustegnair   ils   projects   da   terzas persunas.

Garanzias per IPM

Art.  7 1 Il chantun po surpigliar garanzias en il rom da projects, per ils quals l'associaziun da   garanzia   per   IPM   AG   OST-SID   ha   surpiglià   ina   garanzia.   Dal   princip   da l'orientaziun a l'export poi vegnir divergià.

2 La garanzia po vegnir surpigliada maximalmain en la medema dimensiun.

Bains immobigliars

Art.  8 1 En   lieus   che   han   in   potenzial   per   l'economia   publica   po   il   chantun   metter   a disposiziun bains immobigliars a favur dal svilup economic.

2 Per quest intent po el – suenter avair consultà la vischnanca da staziunament – acquistar, render accessibels u transferir a terzas persunas bains immobigliars.

3 L'acquisiziun ed il transferiment da bains immobigliars ha lieu a cundiziuns dal martgà.

Mesiras federalas

Art.  9 1 Il chantun surpiglia las obligaziuns per ils projects che vegnan promovids en il rom da la politica regiunala da la confederaziun.

2

932.100

2 El   po   sustegnair   e   realisar   mesiras   da   promoziun   da   la   confederaziun   e d'organisaziuns internaziunalas.

Coordinaziun da las proceduras

Art.  10 1 Il   chantun   sustegna   cun   servetschs   interpresas   che   vulan   sa   domiciliar   en   il Grischun u ch'èn gia activas en il Grischun.

2 Tals servetschs vegnan furnids en tut d'in unic post da contact.

3 Servetschs e process en projects cumplexs vegnan coordinads tras in post chantunal che ha abilitads da decider en dumondas da procedura.

Statistica e basas da l'economia publica

Art.  11 1 Il   chantun   sustegna   las   retschertgas   statisticas   da   la   confederaziun   ed   eruescha ulteriuras datas relevantas per l'economia publica.

2. Innovaziun

Projects innovativs

Art.  12 1 Il chantun po promover projects per sviluppar novs products, novs process e novs servetschs.

Art.  13 1 Il chantun po promover raits da cumpetenza che cumpiglian plirs secturs politics.

Raits da cumpetenza

Transfer da savida e da tecnologia

Art.  14 1 Il chantun po:

a)

promover scolaziuns e furmaziuns supplementaras orientadas a projects per rinforzar il transfer da savida e da tecnologia sco er per il svilup da savida;

promover projects en il rom da la strategia federala per rinforzar il transfer da savida e da tecnologia.

b)

Instituziuns da perscrutaziun

Art.  15 1 Il chantun po promover instituziuns da perscrutaziun, sch'ellas:

gidan cun lur activitad a rinforzar l'economia regiunala; u a)

han il potenzial da colliar en ina rait lur activitads cun interpresas.

b)

3

932.100

3. Svilup regiunal e svilup da l'economia locala *

Svilup regiunal

Art.  16 1 Il chantun po promover projects da vischnancas e d'autras instituziuns purtadras per sviluppar l'economia locala, cunzunt per rinforzar ils centers regiunals.

2 El po realisar agens projects che megliereschan las cundiziuns generalas per il svilup economic sin ses territori.

Instituziuns purtadras regiunalas

Art.  17 1 Il   chantun   po   promover   instituziuns   purtadras   regiunalas   tar   la   realisaziun   da mesiras per sustegnair l'economia.

2 Il chantun paja a mintga instituziun purtadra regiunala ina contribuziun annuala da basa d'almain 20 000 francs per il manaschi da basa dal svilup regiunal. * 3 Il chantun po conceder contribuziuns fin a 50 pertschient dals custs da persunal d'ina instituziun purtadra regiunala a favur dal svilup regiunal, sch'igl è avant maun ina strategia regiunala per il svilup da l'economia locala. * 4 Il chantun po promover – cun contribuziuns da maximalmain 50 pertschient dals custs – l'elavuraziun da studis e da concepts per realisar projects ch'èn cuntegnids en la strategia regiunala per il svilup da l'economia locala. * 5 Il chantun prenda enconuschientscha da las strategias regiunalas per il svilup da l'economia   locala,   che   ston   vegnir   deliberadas   da   las   instituziuns   purtadras regiunalas. *

Infrastructuras impurtantas per il sistem

Art.  18 1 Il Cussegl grond conceda in credit d'impegn general ch'è limità fin l'onn 2030 per promover infrastructuras ch'èn impurtantas per il sistem. * 2 Sa basond sin strategias regiunalas per sviluppar l'economia locala po il chantun promover projects d'infrastructuras ch'èn impurtantas per il sistem, sch'els:

a)

gidan a rinforzar il sistem dal turissem regiunal sco er la direcziun strategica da la destinaziun turistica ed han in'attracziun d'impurtanza chantunala;

correspundan ad in basegn da l'economia generala.

b)

Implants da sport

Art.  19 1 Il chantun po promover la construcziun e la renovaziun d'implants da sport ch'èn d'impurtanza naziunala, chantunala u regiunala.

4

932.100

4. Turissem

Art.  20

Infrastructuras 1. alloschament

1 Il   chantun   po   promover   projects   d'infrastructura   d'interpresas   d'alloschament, sch'els:

a)

b)

gidan a garantir ina purschida d'alloschament cumpetitiva; e gidan a sviluppar il turissem regiunal.

2. telefericas

Art.  21 1 Sa basond sin strategias regiunalas per sviluppar l'economia locala po il chantun promover la construcziun, la renovaziun e l'ulteriur svilup d'implants da transport e d'indrizs d'ennavar.

3. autras infrastructuras turisticas

Art.  22 1 Il chantun po promover la construcziun, la renovaziun e l'ulteriur svilup d'autras infrastructuras turisticas, sche quellas:

a)

b)

c)

correspundan ad in basegn da l'economia generala;

vegnan coordinadas cun autras mesiras da promoziun; ed èn accessiblas a la publicitad.

Art.  23 1 Il chantun po promover occurrenzas.

Occurrenzas

Grischun vacanzas

Art.  24 1 Il chantun po promover las activitads da Grischun vacanzas cun contribuziuns fin maximalmain 80 pertschient dals custs.

2 La promoziun vegn colliada cun ina incarica da prestaziun.

5. Ulteriuras mesiras

Instituziuns ed organisaziuns

Art.  25 1 Il chantun po promover instituziuns ed organisaziuns che megliereschan – tras lur activitad – las cundiziuns generalas per il svilup economic sin ses territori.

Promoziun da l'economia locala

Art.  26 1 Il chantun sustegna la promoziun da l'economia locala per il Grischun sco plazza economica e sco domicil.

5

932.100

Marca regiunala

Art.  27 1 Il   chantun   maina   in'atgna   marca   regiunala.   El   po   surdar   a   terzas   persunas   las incumbensas che stattan en connex cun quella.

2 El   po   promover   projects   per   derasar   e   per   sviluppar   vinavant   la   marca   cun contribuziuns fin maximalmain 80 pertschient dals custs.

3 Las prestaziuns da contribuziun tenor questa lescha pon vegnir colliadas cun la cundiziun da duvrar la marca regiunala.

Art.  28 1 Il chantun po promover projects da cooperaziun tranter interpresas.

Cooperaziuns

Art.  29 1 Il chantun po promover l'elavuraziun da studis e da concepts.

Studis e concepts

Tecnologia d'infurmaziun e da communicaziun

Art.  30 1 Il chantun po promover projects che portan a las interpresas in access a tecnologias d'infurmaziun e da communicaziun tenor lur basegns.

6. Cumpetenzas e giurisdicziun

Cussegl grond

Art.  31 1 En il budget fixescha il cussegl grond en atgna cumpetenza ils credits per ils custs tenor questa lescha.

Regenza

Art.  32 1 L'execuziun da questa lescha è chaussa da la regenza.

2 La   regenza   è   cumpetenta   definitivamain   per   garantir   la   disponibladad   da   bains immobigliars a favur dal svilup economic tenor l'artitgel 8.

3 Sche plirs departaments èn participads a proceduras en il senn da l'artitgel 10 alinea 3, ordinescha la regenza la coordinaziun da las proceduras.

Meds legals

Art.  33 1 Cunter   las   decisiuns   dal   departament   davart   prestaziuns   da   promoziun,   per   las qualas   i   n'exista   nagin   dretg   legal,   poi   vegnir   fatg   recurs   tar   la   regenza.   Quella decida definitivamain.

6

932.100

7. Disposiziun finala *

Disposiziun transitorica

Art.  34 * 1 Fin la fin da l'onn 2023 po il chantun er conceder prestaziuns da promoziun en ils cas correspundents, sche la strategia regiunala per il svilup da l'economia locala n'è betg approvada.

7

932.100

Tabella da las modificaziuns - tenor conclus

Conclus 27-08-2015 17-06-2020 17-06-2020 17-06-2020 17-06-2020 17-06-2020 17-06-2020 17-06-2020 18-06-2020

Entrada en vigur 01-01-2016 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021

Element relasch Titel 3.

Art. 17 al. 2 Art. 17 al. 3 Art. 17 al. 4 Art. 17 al. 5 Titel 7.

Art. 34 Art. 18 al. 1

Modificaziun emprima versiun midada integraziun integraziun integraziun integraziun integraziun integraziun midada

Publicaziun en la CUL 2015-056 2020-064 2020-064 2020-064 2020-064 2020-064 2020-064 2020-064 2020-066

8

932.100

Tabella da las modificaziuns - tenor element

Element relasch Titel 3.

Art. 17 al. 2 Art. 17 al. 3 Art. 17 al. 4 Art. 17 al. 5 Art. 18 al. 1 Titel 7.

Art. 34

Conclus 27-08-2015 17-06-2020 17-06-2020 17-06-2020 17-06-2020 17-06-2020 18-06-2020 17-06-2020 17-06-2020

Entrada en vigur 01-01-2016 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021

Modificaziun emprima versiun midada integraziun integraziun integraziun integraziun midada integraziun integraziun

Publicaziun en la CUL 2015-056 2020-064 2020-064 2020-064 2020-064 2020-064 2020-066 2020-064 2020-064

9